Talouselämä
Talouselämän Top 20 -kasvuyritysten lista > 2014

Lähde: 
Talouselämän asiantuntijaraati valitsi Suomen 20 lupaavinta uutta yritystä nyt kolmatta kertaa. Raatiin kuuluivat pääomasijoitusyhtiö Open Ocean Capitalin partneri Tom Henriksson, Lifeline Venturesin Timo Ahopelto, Cleantech Investin Lassi Noponen, Tekesin toimialajohtaja Jukka Häyrynen, AaltoES-opiskelijajärjestön puheenjohtaja Elina Uutela sekä Talouselämän toimittaja Elina Lappalainen.
Bitbar, 2009: Kehittää Testdroid-testaustyökalua, jolla puhelinsovellusten kehittäjät voivat testata ohjelmistonsa toimivuuden eri puhelinmalleille.
Convion, 2012: Maa- ja biokaasulla toimivien polttokennojen kehitys hajautettuun sähkön ja lämmön tuotantoon.
Fingersoft, 2012: Mobiilipelien kehitys ja julkaisu, ensimmäinen oma peli Hill Climb Racing. Julkaissut kaksi muiden suomalaisten kehittäjien peliä.
Grand Cru, 2011: Peliyhtiön ensimmäinen peli Supernauts ilmestyi Suomen markkinoilla joulukuussa.
Grate Finland, 2011: Teräsrakentamisen projektihallinta sekä teräsrakenteiden ja koneiden (esim. kuljettimet, nosturit) toimitus mm. prosessiteollisuuden tarpeisiin.
HappyOrNot, 2009: Asiakastyytyväisyyden mittauslaite palautteen antamiseen hymiönappia painamalla sekä analytiikkaohjelmisto joka tukee asiakaspalvelun kehitystä.
Jolla, 2011: Sailfish-käyttöjärjestelmän kehitys ja lisensiointi sekä älypuhelinten kehitys ja myynti.
Kiosked, 2010: Kioskedin markkinointiteknologia tekee verkossa julkaistuihin kuviin tai videoihin kioskeja eli tuo verkkokaupan suoraan sisältöjen yhteyteen.
LeadDesk, 2010: Pilvipohjainen call center -ohjelmisto sekä puhelinmyynnin kehitystä tukeva analytiikka.
LocalBitcoins.com, 2012: Tarjoaa alustan virtuaalivaluutta Bitcoinien vaihtajille. Palvelun avulla kuka tahansa voi perustaa vaihtopisteen ympäri maailmaa. Veloittaa transaktioiden mukaan.
Omegawave, 2012: Urheilijoiden suorituskyvyn mittaamiseen ja valmennuksen optimointiin erikoistunut ohjelmisto ja palvelu.
Oncos Therapeutics, 2009: Onkolyyttisiin viruksiin perustuvan uudenlaisen syöpälääkkeen kehitys.
Optomeditech, 2011: Kehittää laservalon avulla toimivia suonensisäisiä kanyyleja sekä verenkeruuneuloja, joiden avulla toimenpiteiden onnistumista voidaan merkittävästi parantaa.
P2S Media Group, 2010: Scoopshot-palvelu joukkoistaa valokuvaamisen. Brändit tai mediatalot voivat antaa kuvaustehtäviä tavallisille ihmisille ja ostaa kuvia palvelun kautta.
Rightware, 2009: Kanzi-ohjelmisto on graafisen käyttöliittymän suunnittelutyökalu kosketusnäytöllisille laitteille. Pääasiakasryhmä autoteollisuus ja älytelevisiot.
SkySQL, 2010: Tarjoaa avoimen lähdekoodin MariaDB -tietokantapalveluita ja omaa pilvipalveluihin perustuvaa ohjelmistoratkaisua.
Smatrly.io Solutions, 2013: Facebook-mainonnan hallinta- ja optimointityökalujen kehitys suurille brändeille ja mediatoimistoille.
There Corporation, 2009: Kotien energianhallintaratkaisu, joka perustuu markkinahinnoitellun sähkön kysyntäjoustoon.
Walkbase, 2010: Kauppojen asiakasvirran analytiikkapalvelu. Tekniikka perustuu kaupoissa käyvien ihmisten älypuhelinten wifi-yhteyksiin ja sisätilapaikannukseen.
Visedo, 2009: Sähköisen voimalinjan komponentteja kuten moottoreita ja taajuusmuuttujia raskaisiin liikkuviin työkoneisiin ja ajoneuvoihin. Teknologia mahdollistaa hybridikäytön.